Die leier van die VF Plus, Pieter Groenewald, sê dat die VF Plus verwelkom die feit dat eindelik finaliteit is oor die verwydering van pres. Jacob Zuma as staatspresident van Suid-Afrika deur ŉ mosie van wantroue wat môre sal plaasvind.
Groenewald sê dat die aangeleentheid onnodig uitgerek is en dat die onbeholpe manier waarop die ANC in die laaste weke opgetree het, as bewys dien dat die ANC-regering nie bevoeg is om krisisse te bestuur of die land te regeer nie.
Suid-Afrika kon reeds ŉ nuwe president in plek gehad het indien die ANC nie besluit het om die vergadering van sy Nasionale Uitvoerende Komitee (NUK) verlede Woensdag te kanselleer nie.